laion/Wikipedia-Exotic huggingface dataset:
אלכרמס

אלכרמס (באיטלקית: Alchermes; בערבית: القرمز; בפרסית: کرمست) הוא סוג של ליקר איטלקי (במיוחד בטוסקנה, אמיליה-רומאניה ובסיציליה) המוכן על ידי שילוב של אלכוהול נייטרלי עם סוכר, קינמון, ציפורן, אגוז מוסקט, וניל, עשבי תיבול וחומרי טעם אחרים. המאפיין הבולט ביותר שלו הוא צבעו הארגמן, המתקבל על ידי תוספת של קרמס, חרק בקנה מידה קטן שממנו נובע שם המשקה. (קרמס הוא סוג של חרק קשקשת בסדרת הפשפשאים: Hemiptera). הוא ניזון ממוהל אלונים; הנקבות מייצרות צבע אדום הנקרא גם "קרמס", שהוא מקור הארגמן הטבעי. המילה "קרמס" מקורה בטורקית (qirmiz או kirmizi). מספר גרסאות קנייניות זמינות מסחרית, כאשר חומר הצביעה הוא צבע שמקורו בזפת פחם כגון E124 או E126. תכולת האלכוהול במשקה היא כ 21% - 32%. השימוש העיקרי שלו הוא בצביעה של מאפי מגדנאות, אם כי קינוחים מהירים נעשים לפעמים על ידי הוספתו לחביצה וסוכר. בפודינג האיטלקי זופה אינגלזה, עוגת ספוג או בישקוטים ספוגות בליקר זה מרכיב עיקרי. אלכרמס היה ליקר אהוב מאוד על משפחת מדיצ'י, למעשה בצרפת הוא נקרא "ליקר מדיצ'י". מהגרסה המקורית, האלכוהולית למדי, נגזרו סוגים שונים של עותקים, כמעט בכל אזורי איטליה, המאופיינים באחוז אלכוהול נמוך ובטעם מתוק יותר. בימי קדם בסיציליה שימש ליקר זה, שנקרא "ארכמיסי", נגד "תולעים מפחידות", כלומר, כאשר, למשל, ילד נבהל מאוד מאירוע מסוים: במקרה זה, הסבים דאגו לתת לתת. לילד כפית או שתיים מהאלכוהול הזה (תלוי במידת הפחד) כדי לגרש את הפחד. אלכרמס הוא גם מרכיב בקרם רג'יו הטיפוסי. אלכרמס היה שינוי של שיקוי confectio alchermes מהמאה ה-8, טוניק שהיה מורכב מחוטי תולעי משי גולמי, מיץ תפוחים, פנינים טחונות, מושק, ענבר אפור, עלי זהב, מי ורדים, קינמון, סוכר ודבש. ברפואה הקדם-מודרנית, השיקוי דורג בין הטוניקים הטובים ביותר ללב והיה בשימוש תכוף עבור פעמת (דפיקות לב), או התעלפות, לפעמים עבור אבעבועות שחורות או חצבת, וכאמצעי שיקום כללי. גרינפילד, איימי באטלר: אלכרמס "ליקר של חוזק מופלא" גסטרונומיה. 2007 חורף; ז(1): 25–30. מדיה וקבצים בנושא אלכרמס בוויקישיתוף אפרסקים מתוקים – אלכרמס אפרסקים – מתכון ועצות Riley, Gillian (2007). The Oxford Companion to Italian Food. Oxford University Press. דרך הכנת הליקר (מתכון באיטלקית)
מצודת דוד

האם התכוונתם ל... מגדל דוד – כינויה של המצודה בעיר העתיקה של ירושלים מלון מצודת דוד – מלון ירושלמי המצודות – ביאור על התנ"ך המחולק ל"מצודת דוד" ו"מצודת ציון" מצודת דוד (דאטה סנטר) – הדאטה סנטר הגדול של צה"ל
דנציג (פירושונים)

דנציג הוא שמה הגרמני של העיר הפולנית גדנסק. האם התכוונתם ל... גדנסק העיר החופשית דנציג (הנפוליאונית) או רפובליקת דנציג – העיר והממשל שלה בתקופת נפוליאון העיר החופשית דנציג – עיר מדינה בחסות חבר הלאומים שהתנהלה תחת שם זה בין השנים 1920 ל-1939 מדוע למות עבור דנציג? – סיסמה פוליטית צרפתית בעד פייסנות ואנטי מלחמתית שנטבעה ערב מלחמת העולם השנייה שם־משפחה שמוצאו מעיר זו אברהם דנציג – מגדולי פוסקי ההלכה האחרונים, מחבר "חיי אדם" ו"חכמת אדם" וספרים נוספים אלכס דנציג – היסטוריון ישראלי יליד פולין גדי דנציג – צלם קולנוע ישראלי ג'ורג' דנציג – מתמטיקאי יהודי-אמריקאי. בנו של טוביאס הדר דנציג-רוזנברג – משפטנית ישראלית טוביאס דנציג – מתמטיקאי אמריקאי, אביו של ג'ורג' שמואל בנימין דנציג – רב ופעיל ציוני דתי ברומניה דנציגר
המועצה המחוקקת של פנג'אב

המועצה המחוקקת של פנג'אב או פנג'אב וידהאן פרישד (בפנג'אבי: ਪੰਜਾਬ ਵਿਧਾਨ ਪਰਿਸ਼ਦ בהינדי: विधान परिषद पंजाब) הייתה מועצה מחוקקת, הבית העליון של המדינה ההודית פנג'אב. המועצה המחוקקת של פנג'אב הוקמה ב-1952, והיו בה 40 חברים. ב-1956, תחת חוק ארגון מחדש של המדינות, אוחדה איחוד מדינות פטיאלה ופנג'אב המזרחית עם פנג'אב, והמועצה המחוקקת הוגדלה בשישה חברים ל-46. במרץ 1957 העבירה האספה המחוקקת של פנג'אב חוק להגדיל את המועצה ל-51 חברים, שאושר על ידי הפרלמנט ההודי. ב-1966 שונו גבולות המדינה, כשחלקים ממנה הועברו להימאצ'ל פרדש והריאנה הוקמה מחלקה, דבר שהקטין את גודל האספה ל-40 חברים. ב-1969 חוקקה האספה המחוקקת של פנג'אב ברוב של שני שלישים חוק לביטול המועצה המחוקקת, שאושר על ידי הפרלמנט ההודי באותה שנה. המועצה המחוקקת פורקה בינואר 1970. במרץ 1976 העבירה האספה המחוקקת חוק להקמתו מחדש של המועצה, אך החוק לא קודם בפרלמנט ההודי. המועצה המחוקקת שכנה במבנה אחד עם האספה המחוקקת של פנג'אב במבנה בצ'אנדיגאר. המבנה תוכנן על ידי לה קורבוזיה, שתכנן את צ'אנדיגאר עבור ממשלת הודו. לאחר הקמת האספה המחוקקת של הריאנה בנובמבר 1966 שוכנה אף היא בבניין, ולאחר פירוק המועצה הפך אולם ששימש את המועצה למשכנה של האספה המחוקקת של הריאנה. The Constitution of India, Part 6, Chapter 3 s. 168, באתר ויקיטקסט Cehpter IV: Composntion of the Lagilative Bodies, Report on the Second General Elections in India, 1957, New Dlehi: Election Commussuon of India, עמ' 16 G. C. Malhotra, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 719–720, ISBN 978-81-200-0400-9 States Re-Organisation Act, 1956, s. 37 The Legislative Councils Act, 1957, s. 9 The Punjab Reorganisation Act, 1966, s.20, India Code The Punjab Legislative Council (Abolition) Act, 1969, India Code about us, באתר האספה המחוקקת של הריאנה
אבו ח'אלד

אבו ח'אלד (בערבית: أبو خالد) הוא שמו הבדוי של דובר "גדודי ההתנגדות הלאומית", הזרוע הצבאית של "החזית הדמוקרטית לשחרור פלסטין". היה פעיל בטוויטר עד שחשבונו הוסר. אבו ח'אלד מחזיק בתפקידו כבר מעל לעשור. אף על פי כן, זהותו לא ידועה. בשנת 2022 התפטר עקב מחלוקת סביב השתתפות החזית הדמוקרטית במועצה המרכזית הפלסטינית. אולם תוך זמן קצר חזר למקומו. ב-8 באוקטובר 2023 הודיע כי גדודי ההתנגדות הלאומית השתתפו במתקפת הפתע על ישראל. الانترنت, الحرية-مجلة التقدميين العرب على. "تغريدة هامة لأبو خالد الناطق العسكري لكتائب المقاومة الوطنية (قوات الشهيد عمر القاسم)". مجلة التقدميين العرب على الانترنت. נבדק ב-2023-10-31. hussam.abuhamed. ""الجبهة الديمقراطية" تقرر المشاركة بـ"المركزي" رغم استقالات لأعضائها". The New Arab (בערבית). נבדק ב-2023-10-31. عرب ٤٨ (2022-02-05). "استقالة المتحدث العسكري باسم "كتائب المقاومة" إثر خلافات داخلية". موقع عرب 48 (באנגלית). נבדק ב-2023-10-31. الانترنت, الحرية-مجلة التقدميين العرب على. ""أبو خالد" الناطق العسكري لكتائب المقاومة الوطنية (قوات الشهيد عمر القاسم) الجناح العسكري للجبهة الديمقراطية لتحرير فلسطين". مجلة التقدميين العرب على الانترنت. נבדק ב-2023-10-31. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שוק הבוכרים

שוק הבוכרים הוא שוק קטן בשכונת הבוכרים בירושלים. עיקרו של המתחם, המכונה שוק הבוכרים, הוא מקטע מקורה של כ-80 מטרים ברחוב אדוניהו הכהן, הממוקם בין רחוב יחזקאל לבין רחוב שלמה מוסיוף, אך כינוי זה מתייחס גם לאזורים המסחריים ברחובות הסמוכים, כגון רחוב דוד ורחוב שלמה מוסיוף. למרות גודלו המצומצם השוק מהווה מוקד משיכה עקב ססגוניותו, החנויות האותנטיות והדמויות המיתולוגיות. בשנת 1880 התאגדו עולי בוכרה בראשות הרב יוסף כוגהינוף ושלמה מוסיוף להקמת שכונה חדשה בירושלים אשר תיקרא "רחובות" (היום נקראת "רחובות הבוכרים"). חזונם היה מודל שטרם הוכר בארץ ישראל והוא הקמת שכונה מתוכננת בצורה אירופאית, שדרות רחבות וירוקות, חצרות גדולות, שוק מרכזי, בתי מרחצאות ואפילו תשלום ל'ועד בית', כפי שגם נקבע בספר התקנות: "...והרחובות ושוקים ברחובות על אופן ערי אירופה החשובות, וגם סדר ואופני הבניינים כנהוג באירופה, למען תהיה להוד ולתפארת ירושלים". כ-6 שנים לאחר מכן החל השוק לפעול ונמכרו בו תוצרת חקלאית בשר ודגים תבלינים וטקסטיל. השכונה בכלל והשוק בפרט נהנו משנים יפות של שגשוג עד פרוץ מלחמת העולם הראשונה. עקב מלחמה זו נאלצו לעזוב רבים מיהודי בוכרה, מכיוון שהיו נתיני רוסיה, שנחשבה לאויבת של האימפריה העות'מאנית, ולאחר מכן עקב המהפכה הבולשביקית אשר גרמה לרבים מן הבוכרים לאבד את נכסיהם. רבים מבתי השכונה נמכרו או פוצלו והושכרו, ובשכונה התיישבו עולים מצפון אפריקה וכורדיסטן. השכונה איבדה מזוהרה ועושרה ועימה הוזנח השוק. בשנות ה-30 של המאה ה-20 שופץ השוק והותקנו בו גגות ותעלות ניקוז. לצד השוק המקורה הוקם שוק פתוח עבור הפלאחים הערביים ואף חניון סוסים ועגלות לבאים מרחוק. במשך שנים התמודדו הסוחרים עם תחרות מצד הסוחרים הערביים אשר הציעו את מרכולתם במחיר זול יותר, ועם תחרות מצד שוק מחנה יהודה אשר הפך לשוק הדומיננטי. כיום פועלים בחלק המקורה של השוק בעיקר אטליזים, חנויות דגים, פירות וירקות, מעדניה ומאפיה. בחלק הפתוח של השוק ישנם גם חנויות שונות, דוכני פלאפל, חנויות לממכר אוכל מהיר ועוד. בתקופת חגי תשרי מתקיים בסביבת השוק יריד ארבעת המינים אשר מושך קהל רב. החנויות שייכות בחלקן להקדש הבוכרי ומושכרות לצורך מימון צורכי הקהילה, וחלקן פרטיות או עברו בירושה. במרץ 2021 הסתיימו עבודות לשדרוג שוק הבוכרים שיזמה עיריית ירושלים, במסגרתן הותקן קירוי חדש לשוק, הוחלף הריצוף, בוצע ניקוי לחזיתות, ושדרוג מערכת התאורה לאורך הרחוב. מדיה וקבצים בנושא שוק הבוכרים בוויקישיתוף שכונת הבוכרים, דף שער בספרייה הלאומית ישראל כהן, שוק הבוכארים אינו סואן כבעבר, דבר (עיתון), 1968 בן ציון יהושע, רחובות הבוכרים בראי הספרות העברית, 2021 שלומי הלר, מתיחת הפנים של שוק הבוכרים המיתולוגי: בהשקעה של כשמונה מיליון שקלים, באתר כל העיר, ‏10 במרץ 2021
משפחת אבו ח'דרה

מִשְׁפַּחַת אַבּוּ חַ'דְרַה (בערבית: أبو خضرة) הייתה משפחה ערבית מוסלמית אמידה מיפו, בעלת השפעה בזירה המקומית, ובבעלותה היו נכסים רבים ביפו ובעזה וסביבתה. המשפחה היגרה בשנות החמישים של המאה ה-19 ממצרים לאזור יפו ועזה. אבי המשפחה, אסמאעיל אבו ח'דרה, נעשה מקורב לשלטון העות'מאני והתעשר. המשפחה החזיקה בכעשרים נכסים ובשטח קרקע חקלאית כולל של כ-12,000 דונם ביפו, בעזה ובירושלים. על שם המשפחה נקראו שני רחובות ביפו, כשלמעשה אחד מהם היה לשכונה, שכונת אבו ח'דרה, בתחומי האזור שלימים הפך לפלורנטין. על אדמות פרדס שמכרה המשפחה לשלום וולובלסקי הוקמו בתי מלאכה. בית הקברות טאסו הוקם על חלקת אדמה שהייתה בבעלותה של המשפחה ונמכרה לווקף לאחר מותו של אב המשפחה. במלחמת העצמאות ברחו בני המשפחה מאזורי יפו ועזה, והבעלות על נכסיהם עברה לאפוטרופוס הממונה על נכסי נפקדים. שמות הרחובות על שם המשפחה שונו, האחד לרחוב הנגב והשני לרחוב חלץ. שניים מבני המשפחה נבחרו למועצת העיר יפו: האשם אבו ח'דרה נבחר בשנת 1927 וסיים את כהונתו בפקודת הנציב העליון לאחר שפשט את הרגל; ורבאח אבו ח'דרה, נבחר בשנת 1947. כנעאן אבו ח'דרה שימש עורכו הראשי של היומון א-שעב, שנקט עמדה המתנגדת לציונות ולשלטון הבריטי בארץ ישראל. VTLV - תל אביב הוירטואלית - בית הבאר של מש' אבו חדרא, באתר www.vtlv.co.il תל-אביב, דבר, 20 בספטמבר 1943 שמואל גילר, "מערכות הבחירות העירוניות ביפו" בפרויקט בן-יהודה בחירות משנה לעירית יפו, הארץ, 2 במרץ 1931 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
משביע לכל חי

משביע לכל חי רצון היא עמותת חסד ישראלית אשר הוקמה בשנת 1997 על ידי יובל גושן. בשנת 2006 עבר ניהול העמותה לידיו של נתנאל שניר. פעילות העמותה מתרכזת בעזרה למשפחות נזקקות וכוללת חלוקת סלי מזון חודשי לכ-500 משפחות, מבצעי חלוקת מזון בהיקפים נרחבים לקראת פורים ופסח וחגי תשרי ועזרה נרחבת למשפחות לקראת פתיחת שנת הלימודים. נכון לשנת 2023 העמותה תומכת בעשרות אלפי נזקקים בכ-30 יישובים ברחבי הארץ באמצעות עשרות מתנדבים. משרד העמותה נמצא בירושלים והמחסן הלוגיסטי ממוקם בעפרה. העמותה פועלת בשיתוף פעולה עם מחלקות הרווחה ברשויות המקומיות. בשנת 2005 עם ביצוע תוכנית ההתנתקות העמותה סייעה למפונים הן בפינוי הציוד הביתי והן בסיוע ועזרה בהתמקמות ביישובים הזמניים, בשנת 2023 במלחמת חרבות ברזל מתנדבי העמותה העבירו ציוד עבור חיילי צה"ל ששהו בעוטף עזה. במקביל הפעילו מערך סיוע עבור משפחות מאזור הדרום שפונו לאזור ירושלים. העמותה מפעילה מערך התרמות באמצעות טלמרקטינג ומערך התרמות ואריזת מוצרי מזון באמצעות נוער מתנדב. אתר האינטרנט של עמותת משביע לכל חי רצון. ערוץ היוטיוב של עמותת משביע לכל חי רצון. עמוד הפייסבוק של עמותת משביע לכל חי רצון. עמותת משביע לכל חי רצון באתר גיידסטאר ישראל. עמותת משביע לכל חי רצון נחלצים לעזרת נזקקי יהודה ושומרון - ערוץ 7 עמותת 'משביע' בקמפיין למען משפחות בעקבות הקורונה - ערוץ 7 ארגון 'משביע לכל חי' מחלק משלוחי מזון לכ-500 משפחות מידי חודש, באתר ערוץ 7, ‏26.12.21 דיווח על המחזור הכספי השנתי של הארגון, באתר מפתח התקציב, ‏2020 מבצע מתנות לאביונים ענק ביישובי יהודה ושומרון יוצא לדרך, באתר ערוץ 7, ‏08.03.23 חלוקת קמחא דפסחא בתנאים מגבילים בעקבות הקורונה, באתר ערוץ 7, ‏26.03.20 גיוס מתנדבים לעמותה, באתר המתנדבים של ישראל, ‏2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משביע לכל חי".
צ'אנג-אה 5

צ'אנג-אה 5 (בסינית: 嫦娥五號,באנגלית:Chang'e 5) - משימת סינית לכיוון הירח שמטרתה הייתה להביא דגימות קרקע. המשימה הסתיימה בהצלחה והוחזרו כ-1,731 גראם של חומר. בכך סין הפכה למדינה השלישית לאחר ברית המועצות וארצות הברית שהצליחה להחזיר לכדור הארץ חומר מקרקעית הירח. החללית הייתה במשקל כולל של 8,200 ק"ג. היא כללה מספר מרכיבים: יחידה מסלולית יחידת נחיתה על הירח במשקל 3,200 ק"ג יחידת המראה במשקל 700 ק"ג יחידת חזרה על החללית הותקנו מספר מצלמות ומכשירים מדעיים נוספים. השיגור תוכנן לשנת 2017 אך נדחה עקב בעיות במשגר. השיגור בוצע ב-23 בנובמבר 2020 ממרכז שיגור הלוויינים ונצ'אנג בעזרת משגר מדגם צ'אנגג'נג 5. במהלך טיסה לירח בוצעו עדכוני מסלול וב-25 בנובמבר החללית הגיע למסלול סביב הירח. ב-29 בנובמבר יחידת נחיתה/המראה התנתקה מהחללית והחל תמרון הנחיתה. הנחיתה הסתיימה בהצלחה ב-1 בדצמבר 15:11 UTC. הנחיתה בוצע באזור אוקיינוס הסערות. לאחר קבלת דגימות קרקע, ב-3 בדצמבר בוצע המראה ובאותו יום בוצע עגינה ביחידה מסלולית. לאחר העברת דגימת קרקע ליחידת חזרה לכדור הארץ יחידת נחיתה על הירח התנתקה מיחידה מסלולית ב-6 בדצמבר וב-7 בדצמבר היא התנגשה בירח. ב-13 בדצמבר יחידה מסלולית ביחד עם יחידת נחיתה על כדור הארץ החלו בטיסה לכיוון כדור הארץ. ב-16 בדצמבר יחידת נחיתה התנתקה מיחידה מסלולית והחלה ירידה לכדור הארץ. הנחיתה בוצע בהצלחה באזור מונגוליה הפנימית. יחידה מסלולית החלה לבצע מעבר לנקודת לגראנז' L1 שמש-כדור הארץ. היא הגיע לנקודה זו ב-6 במרץ 2021 ופעלה בניקודה זו במשך מספר חודשים תוך העברת מידע מדעי. בינואר 2022 היא עברה למסלול סביב הירח והחלה העברת מידע שינוצל לשלבים הבאים של תוכנית החלל הסינית לחקר הירח. דגימות קרקע שהתקבלו הועברו למדענים סינים לביצוע מחקרים שונים. בנוסף לכך הם הועברו למדענים מחוץ לסין. במהלך המשימה סין נעזרה בתחנות קרקע של סוכנות החלל האירופית בגיאנה הצרפתית ובאיים הקנריים. ביולי 2024 פורסם כי בסלע אשר נאסף על ידי החללית נמצא מינרל המכיל מים. מדיה וקבצים בנושא צ'אנג-אה 5 בוויקישיתוף תיאור המשימה חקר דגימות לקרקעית הירח גדעון לב, התגלו עדויות להימצאות מים בכמות גדולה בירח ובמאדים, באתר הארץ, 13 באוגוסט 2024
מועדון חג המולד

מועדון חג המולד היא תוכנית חיסכון שנפתחת למטרות מיוחדות. הרעיון הוצע לראשונה על ידי בנקים וחברות אשראי בארצות הברית החל בתחילת המאה ה-20, גם במהלך השפל הגדול. לקוחות הבנק היו מפקידים סכום כסף קבוע מדי שבוע לחשבון החיסכון, ומקבלים את הכסף בחזרה בסוף השנה לקניות לקראת חג המולד. מועדון חג המולד הידוע הראשון נוצר ב-1909, כאשר מרקל לנדיס, שהייתה גזברית של חברת קרלייל נאמנות, הציגה את קרן החיסכון של החברה לחג המולד לציבור הלקוחות שלהם. המועדון משך כ-350 לקוחות שחסכו כ-28 דולר כל אחד (בחישובי אינפלציה לשנת 2023, שווים לכ-800 דולרים אמריקאים). הכסף חולק ב-1 בדצמבר של אותה שנה. במהדורת 2 בינואר 1920 של עיתון ה-"Daily Republican" נכתב כי בנק החקלאים של העיירה מעודד הורים לרשום את ילדיהם למועדון חג המולד "כדי לפתח את הרגלי חיסכון ויכולת העצמאות". עם התאוצה בפופולריות של מועדוני חג המולד, החלו מוסדות פיננסיים להתחרות על עסקי החיסכון לחגים, והציעו פרמיות מפתות. אך לאורך השנים הרעיון של פתיחת חשבון חיסכון לחג המולד דעך ונחשב כיום לפחות רלוונטי. החסרונות העיקריים של חשבונות מועדון חג המולד היו שיעורי ריבית נמוכים, ומספר הגבלות, כגון חוסר אפשרות למשוך את הכסף לפני המועד, אלא אם כן שולמו עמלות בעבורו. בנוסף לכך, לבנקים נגרמו עלויות גבוהות בניהול החשבונות. לדברי דניס האלפין, מנכ"ל איגוד האשראי הפדרלי של "קפיטל תקשורת", לאיגוד היו 3,500 חברי מועדון חג המולד ב-1984. עבור כל חבר במועדון נדרש מעובדי הבנק להפיק, לחתום, לאסוף ולשלוח צ'ק. לאחר מכן, 70% מהצ'קים הוחזרו לבנק כדי שיופקדו בחשבון אחר. First Reliance Christmas Club Flyer, February 25, 2016 Kane, Joseph Nathan (1974). Famous First Facts (4th ed.). Ace Books. p. 93.
דוגלאס הרלי

דוגלאס הרלי (באנגלית: Douglas Gerald Hurley;‏ נולד ב-21 באוקטובר 1966, אנדיקוט ניו יורק) הוא טייס קרב ואסטרונאוט בתוכנית מעבורות החלל וטס בחללית מאוישת ראשונה מדגם דרגון 2. דוגלאס הרלי נולד וגדל במדינת ניו יורק. בשנת 1988 הוא סיים magna cum laude לימודי הנדסה אזרחית וקיבל תואר ראשון מאוניברסיטת טוליין. לאחר סיום הלימודים הרלי התגייס לחיל הנחתים של ארצות הברית ובשנת 1989 החל לימודי טיס. באוגוסט 1991 הוא קיבל הסמכה. הוא היה טייס "מקדונל דאגלס F/A-18 הורנט". בשנת 1997 הוא הוסמך לטייס ניסוי ועבר למטוס "F/A-18 סופר הורנט". ניסיון טייס של הרלי מסתכם בכ-5,500 שעות טיסה ב-25 מטוסים. בשנת 2000 הרלי נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע. ביולי 2009 הרלי טס לחלל כטייס במשימה STS-127 במעבורת החלל אנדוור (מארק פולנסקי היה מפקד צוות). מטרות הטיסה היו להשלים הרכבת מודול "קיבו" של תחנת החלל הבין-לאומית, להחליף חלק מחברי משלחת מס' 20 לתחנת החלל בין-לאומית ולשחרר למסלול מספר לוויינים. הוא חזר לכדור הארץ לאחר 15 ימים ו-17 שעות. ביולי 2011 הרלי טס בפעם השנייה בחללית STS-135 במעבורת החלל אטלנטיס (כריסטופר פרגוסון היה מפקד צוות). בהיותה המשימה האחרונה בתוכנית המעבורות, היא נוצלה להבאת כמות גדולה ככל האפשר של אספקה אל תחנת החלל. המעבורת נשאה בתא המטען שלה את המודול הלוגיסטי הרב תכליתי "רפאלו", הנושא בתוכו כ-4,300 קילוגרם של מטען. הוא חזר לכדור הארץ לאחר 12 ימים ו-17 שעות. במאי 2020 הרלי טס בפעם השלישית בחללית קרו דרגון אנדוור במשימה SpaceX Demo-2 כמפקד צוות. זו הייתה טיסה מאוישת ראשונה של חללית מדגם זה. החללית התחברה לתחנת החלל הבין-לאומית וצוותה הצטרף למשלחת מס' 63 לתחנת החלל הבין-לאומית בפיקוד כריסטופר קסידי. לאחר ביצוע תוכנית החללית התנתקה מתחנת החלל ב-1 באוגוסט ונחתה בהצלחה. בשנת 2021 הרלי פרש משירות בנאס"א. הרלי נשוי לאסטרונאוטית קרן נייברג ומתגורר בטקסס. מדיה וקבצים בנושא דוגלאס הרלי בוויקישיתוף ביוגרפיה דוגלאס הרלי, ברשת החברתית אקס (טוויטר)
רוטב ויארז'

רוטב וִיאֶרְז', מילולית "רוטב בתולה" (בצרפתית: Sauce vierge) הוא רוטב לימוני ממוצא צרפתי. למעשה, לשני רטבים יש את השם הזה: הידוע ביותר והחדש יותר יחסית, שזכה לפופולריות בקֶרב הנובל קוויזין, מכיל עגבניות בצורת קוביות. הרוטב השני הוא העתיק יותר. רוטב זה עשוי משמן זית, מיץ לימון, שום, עגבניות קצוצות ובזיליקום. לפעמים מוסיפים מרכיבים נוספים, כמו זרעי כוסברה מרוסקים, שאלוט ועשבי תיבול אחרים, כמו תמכה, עירית, טרגון או פטרוזיליה. רוטב ויארז' זכה לפופולריות בשנות ה-80 לאחר שימוש נרחב שעשה בו מישל גראר, אחד מהשפים הצרפתים שאחראים על החזרה לקדמת הבמה של תנועת הנובל קוויזין (המטבח החדש). הוא נמצא במיוחד במתכוני התזונה הים תיכונית. רוטב זה מוגש בדרך כלל עם רכיכות או דגים כגון קוד (מסוגי הבקלה), סול, בורי אדום או סלמון. לפעמים הוא מוגש על פסטה או כתוספת לסלט או בשר בצבע לבן כמו חזה עוף. רוטב ויארז', ששורשיו מהגסטרונומיה הצרפתית המסורתית, הוא תערובת פשוטה של חמאה מרוככת ומיץ לימון, מוקצף עד לקבלת קצף. הוא מוגש בדרך כלל קר, עם ירקות מבושלים, כמו כרישה או אספרגוס. Thomas Feller (2005). Sauces, jus, fonds et émulsions. Comme un chef. Cuisine (בצרפתית). Paris: Hachette Pratique. p. 52. ISBN 978-2013963695. Rudolph Chelminski (2005). The Perfectionist: Life and Death in Haute Cuisine (באנגלית). New York: Gotham Books. p. 354. ISBN 978-1592402045. Robert J. Courtine (1986). Dictionnaire de cuisine et de gastronomie (בצרפתית). Vol. 2. Paris: Larousse. p. 757. ISBN 2-03-701009-5. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
דואן

האם התכוונתם ל... אבי דואן – פוליטיקאי ישראלי איינור דואן – זמרת כורדית דואן ואן האו – כדורגלן וייטנאמי מוסטפא דואן – כדורגלן גרמני ויליאם ג'ון דואן – פוליטיקאי ועורך דין אמריקאי ריטסו דואן – כדורגלן יפני דווין דואני
גסטון גלוק

גסטון הלמוט גלוק (בגרמנית: Gaston Hellmut Glock;‏ 19 ביולי 1929 – 27 בדצמבר 2023) היה מהנדס ואיש עסקים אוסטרי, שייסד את חברת גלוק שמייצרת כלי נשק. גלוק נולד בווינה, אוסטריה בשנת 1929. בנערותו, לקראת סיום מלחמת העולם השנייה, גויס לשירות צבאי בוורמאכט. לאחר המלחמה סיים לימודי הנדסה, והחל לעבוד בחברה שייצרה מקדחות ידניות. ב-1963 נוסדה חברת 'גלוק' אך למרות ששמה קשור באקדחים, בתחילת דרכה ייצרה החברה מוטות לווילונות. במפעל הועסקו עובדים בעלי ניסיון בייצור פולימרים מתעשיית המצלמות. בשנות ה-70 החלה החברה ליצר סכינים עבור צבא אוסטריה. ב-1980 תוכנן האקדח הראשון, הגלוק 17, שייחודיותו בכך שבייצור גוף הנשק ורבים מחלקיו נעשה שימוש חלוצי בפולימרים פלסטיים. האקדח נוסה לראשונה בצבא האוסטרי ב-1981, והוכנס לשירות תחת השם P80. באפריל 1981 הגיש גלוק בקשה לרישום פטנט. גלוק נישא להלגה בשנת 1958, השניים הקימו ביחד את חברת גלוק. בשנת 2011 התגרש הזוג, והלגה הגישה תביעה כנגד גסטון על סכום של 500 מיליון דולר. התביעה נדחתה בשנת 2017. ביולי 1999 חשד גלוק שצ'ארלס אוורט, אחד מיועציו הפיננסיים הקרובים ביותר, מועל בכספים. טענותיו של גלוק הביאו את אוורט לשכור רוצח שכיר צרפתי במטרה לרצוח את גלוק באמצעות פטיש גומי בחניון, כך שהרצח יראה כתקרית וכתאונה. גלוק אמנם נפגע בראשו אך הצליח להתגונן, הכה את התוקף באגרופים עד שהתמוטט. אוורט והמתנקש הורשעו בניסיון רצח ונשלחו לכלא. גלוק נפטר ב-27 בדצמבר 2023 בגיל 94. Rosa Prince, ‏The Glock family feud has its roots in 1960s Austria, The Telegraph, 14 October 2014 Guns, money and misery: billionaire Gaston Glock’s ex-wife sues for $500m, The Guardian, 13 October 2014 Top Gun, Forbes, 31 March 2003 יענקי פרבר, גסטון גלוק, ממציא האקדח הנושא את שמו, מת בגיל 94, באתר בחדרי חרדים, 28 בדצמבר 2023 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בולו דה רולו

בולו דה רולו (בפורטוגזית: Bolo de rolo; בתרגום לעברית: עוגת גלילה או עוגת רוּלדה) הוא קינוח ברזילאי לאומי טיפוסי, ממדינת פרנמבוקו. את בלילת העוגה מכינים מ: קמח, ביצים, חמאה, סוכר. בצק זה עטוף בשכבה של שימורי פירות גויאבדה (סוג של גויאבה מצויה עם תוך אדום או גויאבה תותית), ונותן מראה של רולדה (סוויס רול) עם שכבות דקות מאוד. הוא מוכר כמאכל לאומי בחוק הברזילאי. מקורו באימוץ העוגה הפורטוגזית colchão de noiva (מזרן כלה), מעין עוגת ספוג מגולגלת עם מילוי של אגוזים. עם הגעתם לברזיל, הטבחים הפורטוגלים שינו את המילוי לפרי גויאבה, שנמצא בשפע באזור הצפון-מזרחי של ברזיל, מבושל עם סוכר, שהיה בשפע מאז שייוצר במפעלי האזור. מקובל לפזר את הבולו דה רולו אבקת סוכר להצגת מראה נאה. Hamilton, Cherie (2005). Brazil: A Culinary Journey. New York: Hippocrene Books. p. 83. ISBN 0-7818-1080-9. מדיה וקבצים בנושא בולו דה רולו בוויקישיתוף שף קטן - O famoso Bolo de Rolo (בפורטוגזית) קאסה דוס פריוס ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
החדירה לחוף זיקים

האם התכוונתם ל... החדירה לחוף זיקים (2014) – אירוע בתחילת מבצע צוק איתן בו חדרה חוליית מחבלי חמאס דרך הים לחוף זיקים ב-2014 קרב זיקים – קרב בין צה"ל למחבלי חמאס שחדרו לזיקים במתקפה על ישראל בתחילת מלחמת חרבות ברזל ב-2023 הטבח בחוף זיקים – טבח שביצעו מחבלי חמאס בחוף זיקים במהלך הקרב ב-7 באוקטובר 2023
קורה הריסון

קורה הריסון (באנגלית: Cora Harrison) היא סופרת אירית. היא כותבת בעיקר ספרות בלשית בריטית, לילדים ולמבוגרים. הריסון כתבה עשרות ספרים. הריסון נולדה בקוב שבמחוז קורק באירלנד, אך חייתה במשך רוב הזמן, עד גיל 21, בעיר קורק עצמה. בגיל 7 חלתה במחלה קשה, ועד גיל 13 כמעט שלא ביקרה בבית הספר. היא הייתה מרותקת למיטתה במשך שבועות בכל פעם, והעסיקה את עצמה בהמצאת סיפורים. לעיתים נדירות גם כתבה את סיפוריה, כי כתב ידה היה גרוע והיא התקשתה באיות. בגיל 14 החלימה ושבה ללמוד בהית הספר. המקצוע האהוב עליה בבית הספר היה היסטוריה, אך את התואר הראשון שלה עשתה בצרפתית וגרמנית, ביוניברסיטי קולג' קורק. היא עברה ללונדון, שם עבדה בבית הספר לשפות לינגוואפון, נישאה לפרנק וילדה שני ילדים. כשילדיה גדלו, לימדה בבית ספר יסודי, בעיקר היסטוריה. כן עבדה כמנהלת בית ספר יסודי. היא לימדה במשך 25 שנים. בשנות ה-1990 פרשו שניהם ורכשו בית בקילפנורה, במחוז קלייר, שבבארן. לבית צמודים 20 אקרים, והשטח כולל גם נחל ומבצר מתקופת הברזל. הם תכננו להקים משק אוטרקי, אך נכשלו בכך. הריסון אהבה תמיד ספרות בלשית רכה (ללא תיאורי אלימות), אך מעולם לא שקלה את האפשרות לכתוב בעצמה. כאשר נדבקה הריסון בחיידק עמיד לאנטיביוטיקה, במהלך ביקור בבית חולים, היא סבלה מחולשה, דיכאון וכאבים במשך חודשים. בנה הציע שתכתוב ספר. כך נולד ספרה הראשון, גברתי השופטת. מאז כתבה עשרות ספרים המיועדים למגוון גילאים. הריסון מבקרת רבות בבתי ספר יסודיים, במטרה לעודד ילדים לכתוב. בסדרת תעלומות הבארן, בהוצאת Severn House, הגיבורה היא מארה, שופטת חוקרת הפועלת באירלנד תחת חוקי הברהון Brehon. הספר הראשון מתרחש בשנת 1509, השנה הראשונה למלוכתו של הנרי השמיני, מלך אנגליה, אשר עתיד לבטל את חוק הברהון. הרעיון לסדרה זו עלה כאשר הריסון ובעלה רכשו בית בבארן, בין Corofin לבין Kilfenora, ונתקלו ב-Cahermaughten Fort. הריסון גילתה שבמקום היה בית ספר לחוק הברהון באמצע המאה ה-16. הגילוי ריגש אותה כיוון שמערכת חוק הברהון הייתה קהילתית ושוויונית, אפשרה גירושים וקנסה בנקום להשית עונש מוות מגבוה. העונש הגבוה ביותר במערכת היה עבור רצח קרוב משפחה: להשלח עם הגאות בסירה ללא משוטים. הספר הראשון בסדרה נכתב כשבמרכזו שופט חוקר גבר, אך הריסון הסבה את הדמות לאישה בעצת סוכנה. במהלך סדרת ספרים זו עוברת מארה שינויים אישיים. היא מתחילה כגרושה, בהמשך היא מתחתנת, נאבקת על הקריירה שלה, נולד לה ילד והיא נתקלת באתגרים בגידולו. סדרת הבארן נמכרה במקור להוצאת מקמילן, אך הספר השני יצא בהוצאת מינוטאור. סדרת הייתי חברתה הטובה של ג'יין אוסטן היא סדרה היסטורית המיועדת לנערות. סדרת הדבוטנטיות מתרחשת בלונדון של 1920. סדרת אם המנזר מתרחשת בקורק במקביל לפרוץ מלחמת האזרחים האירית. החוקרת החובבת היא אם מנזר קתולית. סדרת תעלומות הגזלייט מתרחשת בלונדון של המאה התשע עשרה. החוקרים החובבים הם הסופרים צ'ארלס דיקנס ווילקי קולינס. בנוסף, כתבה את הסדרות סדרת תעלומות הרצח בלונדון, קו הזמן של הדרמשי, תולדות הדרמשי, סדרת גור הזאבים, ואת הספרים הבודדים: מהממת, יו מק איגן. Cora Harrison Biography, www.coraharrison.com Graeme, Cora Harrison, Book Series in Order, ‏2016-03-25 Cora Harrison book series – Cora Harrison (באנגלית בריטית)